Нобэ
Илъэси 190-рэ и пэкIэ Париж япэ концерт щитащ илъэс 12 зи ныбжь Лист Ференц.
Илъэс 60 и пэкIэ (1954 гъэм мазаем и 26-м — гъатхэпэм и 7-хэм, СССР-м хоккеймкIэ и командэ къыхэхар Стокгольм щекIуэкIа дунейпсо чемпионатым хэтащ икIи абы пашэныгъэр щиубыдащ. Ди щIалэхэр Канадэм и гупым 7:2-уэ ефIэкIауэ щытащ.
Гъатхэпэм и 7 — 16-хэм Сочэ щекIуэкIынущ XI щIымахуэ Паралимпийскэ джэгухэр. Абы хэтынущ къэрал 45-м къикIа спортсмен 1650-рэ.
1944 гъэм Сталин Иосиф КъБАССР-м Молотовым и цIэр зезыхьэу щыIэ колхозым и парт организацэм и секретарь Къашыргъэ ХьэпащIэ фIыщIэ къыхуищIащ Дзэ Плъыжьым зэрыдэIэпыкъум папщIэ.
1919 гъэм къалъхуащ адыгэ усакIуэ, тхакIуэ икIи зэдзэкIакIуэ Жанэ Кърымызэ.
Илъэси 100 и пэкIэ къалъхуащ СССР-м и цIыхубэ сурэтыщI Грицай Алексей (1914 — 1998).
Илъэс 90 и пэкIэ къалъхуащ шотланд скульптор Паолоцци Эдуардэ (1924 — 2005). Аращ зи IэдакъэщIэкIыр Ньютон Лондон щыхуагъэува фэеплъыр.
Илъэс 90 и пэкIэ къалъхуащ япон тхакIуэ, драматург, сценарист Абэ Кобэ (и унэцIэ дыдэр Кимифусэ Абэщ) (1924 — 1993).
Дунейм и щытыкIэнур:
«pogoda.yandex.ru» сайтым зэритымкIэ, Налшык пшагъуэу щыщытынущ, уэшх мащIэ къыщешхынущ. Хуабэр махуэм градуси 2-3, жэщым градус 0 хъунущ.
